Класификация на информацията

 ниво 1 TPL-GREEN

гр. Пазарджик 4400, ул. ”11-ти август” № 2, тел. 034 / 402-105, факс 402-107; e-mail: pazardjik@nhif.bg

**П О К А Н А**

На основание чл. 10, ал. 1 от „Условия и ред за сключване на индивидуални договори за заплащане на лекарствени продукти по чл. 262, ал. 6, т. 1 от Закона за лекарствените продукти в хуманната медицина, на медицински изделия и на диетични храни за специални медицински цели, заплащани напълно или частично от НЗОК“ /обн. ДВ бр. 1 от 02.01.2024 г., директора на РЗОК-Пазарджик отправя настоящата покана към притежателите на разрешение на търговия на дребно с лекарствени продукти за участие в процедура по сключване на **договори за отпускане на лекарствени продукти, медицински изделия и диетични храни за специални медицински цели за домашно лечение, заплащани напълно или частично от НЗОК,** чиито аптеки са разкрити на територията на РЗОК-Пазарджик.

Кандидатът за сключване на договор с НЗОК подава до директора на РЗОК-Пазарджик заявление по образец съгласно приложение № 1, в което вписва данни за единния идентификационен код на търговеца или кооперацията от търговския регистър. Към заявлението се прилагат следните документи:

1. Документ за актуална регистрация по националното законодателство, издаден от компетентен орган на съответната друга държава на кандидата – само за дружествата, регистрирани в друга държава – членка на Европейския съюз, или в държава – страна по Споразумението за Европейското икономическо пространство;

2. Разрешение за търговия на дребно с ЛП в аптека, вписано в регистъра на ИАЛ, издадено по реда на ЗЛПХМ – заверен от кандидата препис;

3. Лицензия за търговия на дребно и съхраняване на наркотични вещества – в случаите, когато аптеката ще отпуска лекарствени продукти, съдържащи наркотични и упойващи вещества – заверен от кандидата препис;

4. За ръководителя на аптеката – договор за управление, на вписания в търговския регистър магистър-фармацевт, представляващ дружеството заявител, или трудов договор в случаите, когато същият работи по трудово правоотношение – заверен от кандидата препис;

5. Декларация по образец съгласно приложение № 2 и копие от потвърдената регистрация на трудовите договори в НАП на работещите в аптеката магистър-фармацевти – заверен от кандидата препис;

6. Удостоверения за членство в БФС и за преминати форми за продължаващо медицинско обучение на ръководителя на аптеката и на работещите в нея магистър-фармацевти, издадени от съответната регионална колегия на БФС, с посочен адрес по месторабота на лицата според Националния електронен регистър на членовете на БФС – оригинал;

7. Декларация за свързани лица по смисъла на § 1 от Търговския закон с други търговци на дребно с лекарствени продукти, търговци на едро и лечебни заведения по образец съгласно приложение № 5.

8. Договор за отпускане на лекарствени продукти, медицински изделия и диетични храни за специални медицински цели за домашно лечение, заплащани напълно или частично от НЗОК по образец съгласно приложение № 3;

9. Данни на персонала, работещ в аптеката по образец съгласно приложение № 4;

10. Документ, издаден от съответната търговската банка, от който да е видно точното и пълното изписване на банковата сметка.

**Място и срок за получаване на документите:** Образец от комплекта необходими документи е достъпен на интернет страницата на НЗОК, в рубрика РЗОК-Пазарджик, в меню „Документи, свързани със сключване на договори с НЗОК“, както и в сградата на РЗОК-Пазарджик – ет. 3, ст. № 16 **в срок** **до 15.01.2024 г.**

**Място и срок за подаване на документите:** Документите за сключване на индивидуални договори с аптеки се подават в деловодството на РЗОК-Пазарджик, ет. 1, ст. № 1 с работно време от 09:00 ч. до 17:30 ч. или по електронна поща, подписани с квалифициран електронен подпис, чрез доставчик на универсална пощенска услуга или чрез системата за сигурно електронно връчване (ССЕВ) **в срок до 15.01.2024 г.**

**Срок за разглеждане на документите и сключване на договори:**

1. Директорът на РЗОК разглежда подадените документи и в 14-дневен срок сключва договор по образец съгласно приложение № 3.

2. При непълнота и/или неточност в подадените документи директорът на РЗОК писмено уведомява кандидата за това обстоятелство и определя 14-дневен срок за отстраняването й/им. В тези случаи срокът по ал. 1 спира да тече до отстраняване на непълнотата и/или неточността.

**Средства за комуникация:** Длъжностни лица за контакти в РЗОК-Пазарджик:

Началник отдел ДКИМДПА - тел. 034/402-158;

Контрольори в отдел ДКИМДПА – 034/402-148; 034/402-149; 034/402-156;

С уважение: ..............................

ДИРЕКТОР РЗОК – Пазарджик

Донка Жейнова